Més de 200 persones han gaudit "Perruqueria de senyores" al pati de les Escoles Velles • Ràdio Capital de l'Empordà\nL'obra teatral del grup Mutis de Begur tornarà a mitjans de setembre\nEl pati de les Escoles Velles de Begur ha acollit fins a 220 persones que s’hi han acostat a veure l’última obra teatral del grup begurenc “Mutis de Begur”. Una comèdia titulada “Perruqueria de senyores” escrita per Rafael Anglada l’any 1963.\nUna història sobre una mare preocupada, un fill pocavergonya, una promesa esverada, una aprenent enamoradissa, una veïna ploranera i un avi que no mesura les paraules a una perruqueria.\nLa representació, dirigida per Joan Serrano, ha durat dues hores i l’han interpretat Encarna Morgado, Meritxell Passols, Perete Carreras, Cermen Solves, Albert Dalmau, Maria Teresa Caner, Pere Dalmau, Marilo Chacon i Josep Ventura.\nEl grup teatral preveu tornar-la a representar a mitjans de setembre, durant la festa major de Santa Reparada. Una actuació que, segons ha manifestat el director Serrano, serà al teatre del Casino Cultural, segons ho ha manifestat el seu director.\nArticle anteriorBlink-182 posen data de publicació al seu nou disc\nArticle següentRyan Adams reapareix mesos després de les acusacions d’abusos sexuals


Article Opinió - Ramon Orfila - “Un rei irresponsable” - PSM Més per Menorca\ndt. 20 d'abril - 13:42\nArticle Opinió – Ramon Orfila – “Un rei irresponsable”\nPublicat el 13 març 2020 25 març 2020\nSempre m’he sentit republicà, sempre he cregut que, a un país democràtic, res pot justificar l’existència d’una institució, la Monarquia, que basa la seva existència i la seva pràctica en premisses antidemocràtiques com són la no igualtat de tots els ciutadans davant la llei i el caràcter hereditari de les persones que ostenten un dels més alts poders de l’Estat.\nI és ben cert que forçosament ha de repugnar a qualsevol demòcrata el fet que el Rei resulti, perquè així ho consagra la pròpia Constitució Espanyola, inviolable, és a dir que, el Rei, en exercici del seu càrrec no tengui cap responsabilitat civil ni criminal pels seus actes. Un principi constitucional contradictori amb el que proclama l’article 14 de la mateixa Constitució que estableix que “Els espanyols son iguals davant la llei, sense que pugui prevaler cap discriminació per raó de naixença, raça, sexe, religió, opinió o qualsevol altre condició o circumstància personal o social”.\nEn efecte, segons l’article 56.3 de la Constitució, “la persona del Rei és inviolable i no està subjecta a responsabilitat”. Se situa, en conseqüència, per sobre dels tribunals de justícia, que no el poden processar i davant dels quals no ha de respondre. En resum: No pot ser perseguit judicialment.\n“La institución monárquica choca frontalmente con los dos principios básicos en los que descansa el Estado constitucional democrático: el principio de igualdad y el carácter representativo de todo poder político”, escriu al respecte Pérez Royo.\nI convé aclarir que inviolabilitat no és el mateix que estar aforat, els diputats i ministres són aforats, és a dir, que sols poden ser jutjats pel tribunal Suprem o pels Tribunals Superiors de cada comunitat autònoma en el cas dels diputats i governs autonòmics, i açò els fa diferents als demés ciutadans. Un privilegi que s’hauria d’eliminar també segons el meu parer. I es que res resulta més convenient per un aforat que ser jutjat per un tribunal, el Suprem, que està constituït per jutges que han estat nomenats pel Consell General del Poder Judicial, nomenat a la vegada, en gran part, pels dos grans partits polítics espanyols, la qual cosa omple de sospites determinades decisions.\nLa família reial també està aforada, però el Rei a més és inviolable i irresponsable. En aquests moments, el rei Felip VI és inviolable. El rei emèrit Joan Carles I ara només és aforat, però també és inviolable per les conductes realitzades durant el seu regnat, i açò ha impedit que fos investigat per les declaracions de Corinna que, després d’haver tingut una relació íntima amb ell al llarg d’uns quants anys, ha posat en dubte l’honorabilitat del rei Borbó, en converses suposadament privades, amb el tèrbol comissari Villarejo, convenientment gravades per aquell i posteriorment filtrades.\nLa investigació que ha obert la fiscalia Suïssa, sobre possibles pràctiques corruptes del rei emèrit, Juan Carlos de Borbón, que suposadament hauria rebut una transferència de 100 milions de dòlars, provinents de la monarquia Saudí, i que es presumeix podrien ser producte d’una comissió per les gestions del Rei en l’adjudicació de les obres del tren d’alta velocitat entre La Meca i La Medina, a l’Aràbia Saudí, posa contra les cordes la institució monàrquica espanyola, i una segona operació bancària transferint 65 d’aquells 100 milions a la princesa Corinna, faria encara més greu tot aquest “affaire” que acaba d’esfondrar la poca credibilitat i prestigi que li podia quedar encara a la Corona i al penúltim Rei Borbó.\nDe totes les actuacions de la casa reial espanyola, amb les que em sent més profundament enfrontat, la pitjor, la més impresentable, la menys neutral, la més partidista, la més inoportuna, la més contrària a dret, la més contradictòria amb el que preveu la constitució sobre el paper del rei, la que més haurà fet per crear una profunda bretxa amb una part de la ciutadania, és el discurs infaust del 3 d’octubre de l’any 2017, en el que Felip VI va prendre partit de manera oberta, i possiblement de manera inconstitucional sobre el referèndum del 1 d’octubre , però els he de reconèixer que l’espectacle penós i vergonyós que s’està donant amb tota aquesta història d’ara, amb un rei presumptament comissionista, rebent , de manera opaca i sense complir les seves obligacions amb la hisenda pública, milions de dòlars d’un altra rei i repartint la suposada comissió amb l’amiga íntima o amant, tant me fa una cosa com una altra, ha traspassat totes les línies vermelles d’un comportament, el del Rei emèrit, que hauria de tenir el caràcter d’exemple que tenen les actuacions dels que cobren de l’erari públic i tenen una alta funció representativa.\nQue els grans partits constitucionalistes es posin d’acord en l’estratègia per tapar les vergonyes del Rei emèrit, impedint la creació d’una comissió d’investigació al Congrés dels Diputats, no fa mes que estendre el desprestigi de la corona al propi Sistema, ja prou afectat per la pèrdua de credibilitat. Que els grans mitjans de comunicació fingeixin ignorar l’escàndol, i el silenciïn de manera escandalosa, els desprestigia també i mostra el poder de les clavegueres de l’Estat.\nA qualsevol país civilitzat un escàndol com aquest faria caure governs i trontollar el sistema, aquí no hi estem acostumats. Aquí seguirem amb la tècnica de l’estruç, intentant tapar les irresponsabilitats d’un Rei amb justificacions basades amb el fet que, segons la llei, no està subjecte a responsabilitat, confonent immunitats amb impunitats, mentre es continua amb la cançoneta de que “tots els espanyols son iguals davant la llei”.\nÉs per això que, avui més que mai vull poder dir, en veu ben alta, i fent us del meu dret constitucional a la llibertat d’expressió que ni tinc ni vull tenir reis.\n← Article Opinió – Clàudia Pons – “Caminant cap a la plena igualtat”\nArticle Opinió – Joan Lluís Torres – “PTI = Podem Transformar l’Illa” →


(UAB) Es crema bandera espanyola en solidaritat amb en Franki - Indymedia Barcelona\n(UAB) Es crema bandera espanyola en solidaritat amb en Franki\nper grup suport uab\t 07 mai 2008\nLa segona jornada de lluita pel Franki a la UAB acaba amb la crema de la bandera espanyola.\nAvui a les 13h s´ha iniciat a la Plaça Cívica de la UAB una manifestació en suport a l´estudiant d´història, Francesc Argemí, Franki, empresonat des del dilluns de la setmana passada.\nSi dimecres passat la manifestació acavà tallant la autopista 30 mins, avui la marxa ha recorregut les facultats de lletres (on estudia) i polítiques i ha tornat a la plaça cívica on s´ha llegit el comunicat de suport, s´han repetit les seguents convocatòries i un solidari ha cremat una bandera espanyola.\nFranki et volem a classe !\nEn Francesc Argemí, Franki, estudiant d´Història de la UAB, fou detingut el passat 28 d'abril per dos Mossos d'Esquadra de paisà quan sortia de casa seva per anar a treballar i empresonat, primer a La Model i, actualment, a Can Brians.\nEn Franki va ser detingut inesperadament, ja que havia de rebre encara la citació judicial on se li havia de notificar el dia del seu ingrés a presó. La policia NO va avisar la seva advocada ni a la seva família.\nLes estudiants de la Universitat Autònoma de Barcelona, on el Franki estudia Història, volem denunciar l'abús d'autoritat, manca de respecte cap als drets fonamentals, com la presumpció d'innocència i el respecte a la llibertat d'expressió i de pensament.\nDenunciem la imposició que se'ns fa de tota la simbologia espanyola ja sigui la seva bandera, llengua o la corona, entre d'altres.\nEl Franki vol prosseguir els seus estudis des de la presó, i així ho va comunicar al seu professorat, preveient l'ingrés pròxim. D'aquesta manera, el nostre company es reafirma en la seva voluntat de seguir lluitant fins i tot en els moments més difícils, des dels llocs més obscurs, per tal de seguir combatent contra un sistema injust que persegueix les idees dissidents.\nPer a totes aquelles i aquells que pensen que podran callar-nos amb la repressió, les estudiants cridem que NO els serà tan fàcil.\nLa Universitat, com institució de debat i pensament, hauria de posicionar-se en contra d'aquestes mesures repressores i no cedir un pas a les lleis espanyoles que criminalitzen els moviments socials i enalteixen la simbologia espanyola opressora, ni al govern tripartit que per activa i passiva és còmplice d´aquests fets.\nDes del carrer i des de les aules, les estudiants no deixem de denunciar la repressió que rebem constantment !!!! La lluita continua !!!\na la ub dijous:\nAquest dijous 8 de maig a les 13:30 farem una concentració pel Franki de Terrassa a la Facultat del Raval de la UB.\nEL MATEIX DIJOUS A LA TARDA, MARXA DE COTXES A BRIANS 2 DESDE TERRASSA I BARCELONA.\nA SABADELL DIVENDRES:\nACTE DE SUPORT AL FRANKI A SABADELL\nDivendres 9 de maig a les 19h davant l'Ajuntament de Sabadell es realitzarà un acte de suport a en Franki.\nEs realitzarà una concentració de suport i parlaments.\nDissabte 10 de Maig Manifestació 18h Plaça Universitat - Barna\nPER A LA GENT DE SABADELL O PROPERS:\n(SORTIDA DES DE SABADELL)\nDissabte 10 de maig a les 18h manifestació a Barcelona. Sortida conjunta des de Sabadell a les 16.45h des de l'estació 'rambla' dels ferrocarrils\nSI ALGU TE UNA FOTO D´AVUI QUE LA PENJI!!!!!!!!\nRe: (UAB) Es crema bandera espanyola en solidaritat amb en Franki\nper Solidari\t 07 mai 2008\nI avui a les 18,30 hores concentració unitària davant de la Sagrada Família!\nper un UAB\t 07 mai 2008\nNomés per això i teniem 4 furgones esperant allà ales rotondes de l'autopista, i un helicopter sobrevolant la universitat.\nper Un\t 07 mai 2008\nSaura Feixista, la teva mascara no s'aguanta per enlloc.\nICV carcellers, Tripartit còmplices!\nper tr\t 08 mai 2008\nLa qüestió és buscar quasevulla excusa per cremar coses! jajaja


Consulteu les activitats programades a Abrera durant la setmana del 10 al 17 de gener\nA les cinc de la tarda, a l’Hotel d’Entitats, es farà la primera sessió de l’activitat de Salsa amb Nadons que impartirà la professora de balls caribenys de l’Associació Pas a Pas Loli Blanco recomanda per a famílies amb nadons de fins a 2 anys.\nAl Casal de Joves, a la tarda, es fan els tallers d’art 3D per a videojocs i hip hop.\nA les dotze La Xarxa d’Espectacles d’Abrera portarà a la Sala Municipal el musical familiar “La Sireneta” a càrrec de la companyia Magatzem d’Ars.\nA l’edifici de Serveis Socials al matí i al Punt d’Informació Juvenil La Garsa a la tarda s’obriran les inscripcions per als cursos de defensa personal femenina que es faran enguany.\nA dos quarts de dotze, al Casal d’Avis, es farà la primera sessió de l’Espai Nap Buf que s’allargarà fins el 17 de març.\nA la Biblioteca Josep Roca i Bros, a les cinc es reunirà el Club de Lectura Infantil amb la moderació de Rosa Gordillo sobre el llibre “No cal tenir superpoders per ser un heroi” de Greg James.\nA la Biblioteca Josep Roca i Bros a les sis de la tarda es reunirà el Club de Lectura d’Adults, moderat per Sílvia Llorente, per comentar la novel·la “El soroll del temps” de Julian Barnes.\nDilluns 13 de gener hi haurà tarda de jocs de taula.\nDimarts 14 de gener es farà el taller de manga i còmic, i l’espai d’assessorament de formació ocupacional del Consell Comarcal.\nDimecres 15 de gener hi haurà tarda de consola, tallers de hip hop i introducció a la llengua japonesa i es posarà en marxa el Casal de Joves en anglès “Let’s Play i English”.\nDijous 16 de gener de cinc a vuit es hi haurà tarda de Tennis Taula i es els tallers de manga i còmic i dj.\nDivendres 17 de gener es faran els tallers d’art 3D per a videojocs i hip hop i el taller de cuina multicultural.


La glosa de Maribel Servera (187) | card.cat\nLa glosa de Maribel Servera (187)\nPublicat el 5 de maig de 2019 per Maribel Servera\nOn juguen els nins?\nÉs que la tecnologia\nels té enganxats i tancats?\nÉs que fan activitats\nextraescolars tot lo dia?\nOn s’amaga l’alegria?\nOn juguen els nostres nins?\nSort que hi ha nous mallorquins,\nque a les places i carrers\navui en dia només\nhi juguen els magrebins.


Dues noves propostes molt apetitoses us esperen a Lloret de Mar!\nHome Blog Dues noves propostes molt apetitoses us esperen a Lloret de Mar!\nAcabem d’estrenar dues noves guies a Lloret de Mar amb unes propostes gastronòmiques i lúdiques de les que podreu gaudir a la nostra vila aquesta temporada: la Guia de Tapes i “montaditos” i la Guia del Daiquirí Floridita.\nA la Guia de Tapes i “montaditos” hi trobareu una completa selecció de tapes i “montaditos” perquè gaudiu de la varietat de sabors de la nostra gastronomia en un recorregut que us portarà pels millors bars i restaurants de Lloret. Per 3,5€ podreu degustar una tapa o “montadito” més una beguda en 23 establiments de Lloret. Broqueta de pop a la brasa en salsa d’ametlles; “montadito” amb minihamburguesa, ceba confitada, mussolina de mostassa i confitura de pebrot vermell; calamar de costa farcit amb botifarra de perol i salsa praliné o delícies de salmó amb formatge cremós són algunes de les propostes que trobareu a la nova guia amb les que us llepareu els dits!\nI per fer baixar les tapes us proposem provar un daiquirí en un dels 13 establiments que aquest any ofereixen la recepta original del Daiquirí Floridita popularitzada pel lloretenc emigrat a Cuba, Constantí Ribalaigua, qui va ser considerat com el “rei dels còctels” a la seva època. A la Guia del Daiquirí Floridita hi trobareu l’autèntica recepta i tota la història d’aquesta beguda que ha esdevingut tan internacional.\nPodeu consultar les noves guies a la nostra web o passar-ne a recollir una per les nostres Oficines de Turisme.\nAprofiteu les noves propostes i gaudiu de les tapes i el daiquirí a Lloret de Mar!


Les Pitiüses reben 2.000 turistes per cada 100 habitants\nA la resta de les Balears no se superen els 1.500 visitants\n2 min. Palma 22/07/2020 19:25\nLes Pitiüses varen rebre 2.000 turistes per cada 100 habitants, segons l'informe anual del 2019 presentat aquest dimecres per l'Observatori de Sostenibilitat d'Eivissa. Les dades mostren com la pressió humana del turisme sobre Eivissa i Formentera va ser major que a les altres illes, on no se superen els 1.500 turistes per cada 100 habitants. El 2019, igual que els dos anys anteriors, les Pitiüses varen presentar la ràtio més alta de les Balears, segons ha informat l'agència Efe.\nSegons l'estudi, el nombre de turistes que varen arribar a les Pitiüses des de l'any 2016 supera els tres milions anuals, quantitat que representa una cinquena part dels que hi varen arribar el 2019. Aquest mateix any, el nombre de turistes arribats a les Balears va augmentar un 1,2% i, en canvi, a les Pitiüses va disminuir un 1,1%. Cal dir que, així com el percentatge de l'índex de pressió humana ( IPH ) d'aquestes dues illes va augmentar un 3% entre el 2016 i el 2019, el del total de les Illes va augmentar fins un 7%.\nLes dades també indiquen que hi ha una forta estacionalitat en el turisme. Va arribar un 88% dels turistes entre els mesos de juny i setembre, i l'altre 12%, la resta de l'any. El nombre de visitants que arriba en temporada alta va disminuir, i va augmentar el dels que venen durant els mesos de temporada baixa, segons dades d'entre el 2018 i el 2019. Aquestes dades mostren certa desestacionalització a les illes d'Eivissa i Formentera.\nEivissa ha estat l'illa pitjor valorada pels visitants des del 2007, tot i que els darrers dos anys ha obtingut una millor puntuació en allotjament, oferta complementària i infraestructures. En canvi, ha estat inferior pel que fa als serveis públics. El percentatge de valoració de l'illa ha disminuït fins un 20%, e ntre el 2005 i el 2018, igual que la del conjunt de les Balears.\nArriben gairebé 350 vols als aeroports de les Balears aquest dissabte, un 32% més que l'anterior\n'National Geographic' es demana si el turisme massiu de Mallorca "podria canviar"


Nosaltres - Gina Barcelona Architects\nmés gran de Barcelona.\nFundada per un equip d’arquitectes\nde reconegut prestigi internacional, és una de les empreses més importants\nd’arquitectura, urbanisme i paisatge\npel que fa a volum d’obra construïda, capacitat i qualitat de tot el país.\nGINA Barcelona Architects és una empresa d’arquitectura, urbanisme i paisatge fundada per un equip d’arquitectes de reconegut prestigi internacional. Constitueix, ja des de l’inici, un dels despatxos més importants pel que fa a volum d’obra construïda, capacitat i qualitat de tot el país. Sens dubte, la seva aportació ha contribuït de forma decisiva en el model d’èxit que representa la ciutat i que és valorat i copiat en tot el món.\n“Un equip de més de 230 arquitectes”\nGINA Barcelona Architects és una iniciativa destinada a donar resposta als reptes que suposen els grans concursos i projectes internacionals exportant una manera específica de fer arquitectura a Barcelona que sempre ha gaudit de gran prestigi i reconeixement. GINA Barcelona Architects ha tingut un paper crucial amb la construcció de la ciutat amb més de 100 edificis projectats en els últims 50 anys.\n“Més de 100 projectes a Barcelona”\nAmb seu central a Barcelona, GINA disposa d’una àmplia implantació internacional amb una xarxa creixent d’oficines presents en diversos països de tot el món.\nParís, São Paulo, Ginebra, Casablanca, Istanbul, Buenos Aires, Bogotà, Santiago de Chile, Lima, La Paz, Varsòvia, Malmö i Milà.\n“13 seus arreu del món i projectes en més de 30 països”\nGINA Barcelona Architects és una aposta clara i decidida d’alguns dels arquitectes que han ajudat a construir Barcelona, reconeguda pels seus valors urbans i arquitectònics, per exportar aquests valors i ajudar a construir el futur.\n“Exportar els valors de Barcelona, amb la que han contribuït decisivament en el seu creixement”\nGINA promou i realitza una arquitectura basada en la resposta al lloc i al seu ús, d’una qualitat tècnica i amb especial atenció al detall i a la seva materialització constructiva. Amb responsabilitat respecte al medi ambient, tant en la fase de construcció com en el manteniment posterior dels edificis, aplica solucions passives senzilles fonamentadesen la saviesa de l’arquitectura tradicional. Amb un fort compromís ètic en el moment que ens ha tocat viure i amb una gran economia de recursos.\n“Més de 500 edificis”\nL’experiència especialitzada acumulada garantitza la solvència en tots els camps de l’arquitectura, l’urbanisme i el paisatge: Hospitals, escoles, universitats, museus, hotels, poliesportius, habitatges, centres comercials i d’oci, complexes urbans d’usos mixtes, oficines, teatres, presons, etc.\n“Experiència i solvència garantides amb més de 10 milions de m2 construïts”\nEn la seva trajectòria, els arquitectes que constitueixen GINA acrediten una dilatada experiència amb projectes realitzats per administracions i empreses públiques. A nivell privat el conjunt d’empreses amb el que GINA treballa, abasta tant empreses de l’àmbit nacional com grans firmes internacionals.\n“Més de 400 clients”\nCadascun dels socis de GINA ha desenvolupat en els últims anys un elevat nombre de projectes que han rebut, per la seva qualitat arquitectònica, tot tipus de premis, distincions i l’atenció dels mitjans de comunicació professionals de l’àmbit nacional i internacional.\n“Més de 100 premis i distincions”\nGINA Barcelona Architects és una empresa d'arquitectura, urbanisme i paisatge\nque agrupa 10 dels més prestigiosos arquitectes de Barcelona amb reconeixement internacional\ni que constitueix, ja des del seu inici, un dels despatxos més importants\npel que fa a volum d'obra construïda, capacitat i qualitat de tot el país.\nGINA és una iniciativa destinada a respondre als reptes que suposen els grans concursos\ni projectes internacionals tot exportant una manera específica de fer arquitectura a Barcelona\nque sempre ha gaudit d';un gran prestigi i reconeixement.\nGINA promou i realitza una arquitectura basada en la resposta al lloc i al seu ús,\nd';una gran qualitat tècnica i amb especial atenció al detall i a la seva materialització constructiva.\nAmb responsabilitat respecte el medi ambient, tant en la fase de construcció com\nen la demanteniment posterior dels edificis, buscant solucions passives senzilles\nbasades en la saviesa de l'arquitectura tradicional.\nAmb un compromís ètic amb el moment que ens ha tocat viure i amb una gran economia de recursos.


Axel Honneth: "Axel Honneth: "Diuen que el socialisme ha mort i jo no vull creure això" - Cultur Plaza\nAxel Honneth: "Axel Honneth: "Diuen que el socialisme ha mort i jo no vull creure això"\nEl representant de la ‘tercera generació’ de l’Escola de Frankfurt ompli de públic la sala Alfons el Magnànim de la Beneficència per a la presentació del seu treball La idea del socialisme. Assaig d’una actualització\nVALÈNCIA. Més de 200 persones es varen donar cita aquest dijous a la presentació del llibre La idea del socialisme. Assaig d'una actualització a la sala Alfons el Magnànim de la Beneficència de València. En l'acte varen participar com a ponents Axel Honneth, representatiu membre de l'Escola de Frankfurt, professor a la Columbia University de Nova York i de la Goethe-Universität de Frankfurt i autor del llibre; a més d'Anacleto Ferrer, director de l'Institut d'Humanitats i Patrimoni de la Institució Alfons el Magnànim; i Benno Herzog, professor de Sociologia i Antropologia de la Universitat València.


Posa’t al dia de la Llei de Protecció de Dades amb el servei d’assessorament jurídic\nQuines dades ha d’incloure el web d’una entitat per llei? Quina responsabilitat tenen els membres de les juntes? Com es pot comprovar que es compleix amb la Llei de Transparència?\nPots sortir de dubtes a través del servei d’assessorament jurídic de Xarxanet. Persones expertes en l’àmbit de l’associacionisme s’encarreguen de resoldre els dubtes vinculats al compliment de les lleis que regeixen el Tercer Sector.\nEls dubtes més freqüents tenen a veure amb la Llei de Transparència. Què ha d’incloure el portal d’una entitat? Cal publicar els estatuts i l’organigrama? També els comptes anuals o els convenis de col·laboració?\nLes consultes sobre conflictes a l’hora de signar convenis amb ajuntaments o altres associacions també són habituals, segons Francisca Cardona, tècnica de l’àrea jurídica de Suport Associatiu, entitat que ofereix el servei d’assessorament, també telefònic i per correu electrònic.\nCardona apunta, tal com ho va fer a l’entrevista publicada el 2 de febrer, que l’assignatura pendent de les entitats sense ànim de lucre a Catalunya és l’aplicació de la Llei Orgànica de Protecció de Dades (LOPD), normativa que inclou el dret a la pròpia imatge, tant del col·lectiu adult com del menor d'edat.\nLOPD, suport associatiu, assessorament, protecció de dades, Legislació, Normativa entitat, millora de la gestió, Direcció i gestió ONG\nSubmitted by Eric Villalon F... (no verificat) on Dll, 27/02/2017 - 13:47\nEstem posant al dia la protecció de dades de la Colla, i ens agradaria saber:\nQuines dades ha d’incloure el web d’una entitat per llei? Quin escrit hauria d'acompanyar el peu dels correus electronics als socis de la colla?\nSubmitted by Suport Tercer S... on Dc, 01/03/2017 - 12:22\nSi us referiu a les mencions obligatòries, segons la Llei de transparència, s'ha d'incloure:\n- la denominació i dades de contacte;\n- finalitats i activitats;\n- organigrama -entitats vinculades-;\nSi esteu obligats a la publicitat activa, també s'ha d'incloure informació econòmica, com el pressupost, comptes anuals, contractes públics de més de 5 anys, convenis de col·laboració en vigor, subvencions públiques dels últims 5 anys i retribució dels òrgans de direcció o administraciósi es reben subvencions o ajuts de més de 10.000€.\nQuant al peu del correu, haureu de posar un texte similar al següent:\nDe conformitat amb el que disposa la Llei Orgànica de Protecció de Dades de Caràcter Personal (LOPD) t’informem que les teves dades de contacte són incorporades en fitxers titularitat de l’Associació .................................. que responen a la finalitat de ........................................................................ Per exercitar els drets d’accés, rectificació, cancel•lació i oposició que contempla la Llei pots dirigir-te mitjançant comunicació escrita a Associació ............................................................... (adreça) o bé per correu electrònic a ..................


"A casa sóc migcampista" (Francesc Orteu)\n"A casa sóc migcampista"\nRicard Torquemada és periodista esportiu i pare de la Laia i el Jan, de 3 anys i mig i 10 mesos. Viuen a Tiana. Treballa a Catalunya Ràdio i forma part de la TDP. També col·labora a Hat trick Barça i Zona Champions d'Esport3 i és autor del llibre Fórmula Barça (Cossetània Edicions)\nRecordo que tenia vuit anys i anava a classe llegint l' Sport i El Mundo Deportivo . El mestre va dir als meus pares si eren conscients que jo anava a l'escola amb premsa esportiva. És a dir, que des de petit m'agradava molt fer esport, però també la comunicació, la ràdio i els diaris.\nPassats els anys has vist que la feina de periodista esportiu no casa gaire bé amb la vida familiar.\nFixa't que els partits sempre se celebren als vespres o en cap de setmana. Anem al revés de tothom i això ha estat una constant en la meva vida, amb els amics, amb la parella. Per fer aquesta feina has de tenir gent que ho entengui molt bé. Pensa que jo faig tots els desplaçaments del Barça: Lliga i Champions.\nI la gran com ho porta?\nPer sort crec que de moment ho està entenent força bé. Sí que hi ha moments de tot, però té assumit que la feina del seu papa és marxar de viatge. Sempre hem volgut explicar-li molt bé les coses. M'ajuda a fer la maleta, m'acompanya fins a la porta, li explico que me'n vaig a agafar un avió. Hem intentat fer-ho tot molt normal, que entengui quina és la meva feina, quina és la meva passió.\nRecordes cap viatge especialment?\nSí, un viatge que el Barça va fer al Japó per jugar el Mundial de Clubs. Vaig marxar una setmana o vuit dies quan la meva filla tenia un any i mig i la Gemma, la meva dona, em deia que la petita m'anava buscant per les habitacions, a veure si apareixia darrere d'una porta. Ella notava que faltava alguna cosa.\nCarai, no havia de ser fàcil.\nNo, però ho portava bé. O el primer cop que va caure i es va fer un trau, jo era a Saragossa. De fet, crec que ara la nena és conscient que jo marxo però que pateixo. Algun cop per telèfon m'ha dit que ja no li fa mal o que ja no plora. Això em tranquil·litza. Hem avançat camí.\nÉs difícil marxar i és difícil tornar.\nAra una de les coses que sents quan passes temps fora de casa és que, quan tornes, d'alguna manera, distorsiones. Hi ha uns hàbits que s'han anat adquirint mentre eres fora i, per tant, has de pujar al tren en marxa. Has de saber fer un pas enrere i preguntar: això com ho estem fent? Si no, més que ajudar, pots acabar creant confusió.\nHaver fet esport té alguna utilitat a l'hora de ser pare?\nSí, molt. N'estic segur. A mi m'ha ajudat molt.\nHo dius molt decidit.\nFer esport ha estat una escola de la vida. M'ha ajudat a saber treballar en equip perquè aprens a compartir, a conviure, a acceptar responsabilitats, a saber que una mala praxi la pot pagar algú del costat, a sentir un compromís amb un col·lectiu, amb una idea. Però també m'ha ajudat a l'hora d'enfrontar-me als nens. T'ajuda a saber comunicar. En un partit no tens temps d'aturar-ho tot i dir: escolta'm tres minuts. Sovint cal donar un missatge molt ràpid amb un sol gest, amb una paraula. I també has de saber acceptar un punt de frustració sense abandonar. En tot això t'ajuda haver fet esport.\nL'objectiu, amb un nen, no és que guanyis tu, sinó que el teu missatge li arribi, i això implica crear complicitat, empatia. En definitiva, tots ens ajudem els uns als altres i els fills han de sentir-se part d'un equip. Igual que amb la parella. En moments de crisi cal que hi hagi prou sintonia entre els dos per saber qui està millor per xutar el penal.\nCom definiries la teva feina de pare a partir del futbol?\nCrec que a casa sóc un migcampista treballador, de pulmó, que ajuda a fer la feina bruta, ajudant en tot a qui té la pilota, a l'artista, que seria la meva dona. Ella és el davanter, el porter, el jugador universal.


viatge plural: Emos\nRealment son un estil de persones en les que no m'hi sento identificada...desitjo tot el contrari, malgrat pogui ser molt emotiva i tenir moments de tristesa. M'ha sorpres molt la seva filosofia de vida....i la trobo molt trista. GRACIES PER LA "didàctica"\nHavia sentit parlar dels "emos".\nPenso que com en tantes altres coses caldria educar els joves en les emocions.\nL'adolescència no deixa de ser un periode de contradiccions i dubtes on s'estan encara gestant bona part de les característiques de la personalitat i seria bo donar-los les eines per gestionar quelcom que sovint té molta més importància que la intel.ligència de coeficient (c.i), em refereixo a la intel.ligència emocional.\nActualment els joves tenen accés a una quantitat ingent d'informació de tot tipus, s'els exigeix que tinguin un nivell de formació en moltes disciplines, però ningú els ensenya a gestionar les emocions.\nPenso que seria una bona assignatura, coneixements que els servirien per a tota la vida, coneixements dels útils i en tots els àmbits.\nEntre altres coses potser s'adonarien que agrupar-se en tribus urbanes en "pro" de la tristesa no és més que una pèrdua de temps.\nTot el temps que no som el màxim feliços és un preciós temps perdut, la vida és molt curta...\nPotser caldria que algú els ho expliqués...\nGràcies Gemma per fer-nos reflexionar-hi! Petons!\nGràcies a vosaltres, per les vostres aportacions. Una realitat trista i preocupant aquesta del post, si. Petonets\nM'havia fixat amb aquest tipus de nois i noies, però no sabia que tinguessin un nom. Un altre tipus que no sé com es diu, ni tan sols ni si són una tribu urbana i si també hi ha nois, és el d'aquestes noies que van vestides com si fossin nines. Vestits blancs i rosats, amb farbalans, tuls, floretes... Una duia la cara maquillada tota blanca, com si fos la dama de les camèlies. N'he vistes poques, però m'han cridat l'atenció. (I no era pas per Carnaval, quan les he vistes.)\nHola Merçè, doncs no sé com es diuen aquestes noies que comentes, ni quines són, crec que no les he vist mai encara, si m'enterés com es fan dir jo t'ho diria. Salut!\ncrec que la Mercè es refereix a l'estètica Gothic-Lolita, que no són els típic gòtics que van vestits de negre, sino vesteixen com si fossin "nens" però grans. A vegades amb uniformes com si fossin d'escola: faldilles curtes plisades, pentinats amb dues cues etc.\nAquesta estètica es dona món amb aficionats al còmic Manga i a l'Anime, i per tant va sorgir de Japó on molts joves van vestits així.\nSi vol més informació que posi: estètica gothic-lolita i li sortirà a wikipèdia i a molts altres llocs. També estètica manga i anime. Són tot estils molt semblants amb variants.\nEi Cris, gràcies, som un equip!! No parem d'aprendre, que bé!! Petonàs


L'Estat porta al Constitucional la moció del 9-N aprovada pel Parlament - Regió7 :: El Diari de la Catalunya Central\n?L'executiu de Sánchez espera que aquesta acció no frustri la reunió prevista amb Torra per a dilluns\nLa portaveu del Govern, Isabel Celaá, ahir, en roda de premsa Ballesteros/efe\nEl Govern central impugnarà al Tribunal Constitucional la moció aprovada aquest dijous pel Parlament català per ratificar-se en els objectius de la resolució independentista del 9 de novembre del 2015, que ja va ser suspesa pel mateix TC.\nAixí ho va anunciar la portaveu de l'Executiu, Isabel Celaá, que va precisar que el recurs es presentarà tan aviat com el Govern central rebi el preceptiu informe del Consell d'Estat, que ja ha estat sol·licitat. Aquesta impugnació, va explicar Celaá, es fa «en defensa de la Constitució i de l'Estatut», i no pretén afectar la determinació que manté el Govern de seguir intentant una sortida política al conflicte a Catalunya.\nLa moció aprovada el dijous al Parlament amb els vots de JxCat, ERC i la CUP ratifica els objectius polítics d'una declaració anterior del 2015, per la qual es proclamava l'inici d'un procés unilateral de creació d'una república catalana independent en què es desobeiria –no hi hauria subordinació, segons el seu llenguatge– la resta d'institucions espanyoles, entre elles el TC.\nAbans de conèixer la resposta del sector independentista al recurs, Celaá subratllava que, amb independència de l'anunciat recurs, l'Executiu central manté «grans esperances» en que surti bé la trobada programada entre el president Pedro Sánchez i el cap de la Generalitat, Quim Torra, aquest dilluns, 9 de juliol, al palau de la Moncloa.\nSánchez té la intenció de presentar en aquesta trobada a Torra una agenda carregada d'iniciatives i projectes que interessen a «la totalitat» dels catalans i que tenen a veure amb inversions en aquesta comunitat, transferències i amb la intenció de reduir la quantitat de litigis al TC que enfronta l'Estat amb Catalunya.\nTots aquests temes, que ha refusat desgranar abans de dilluns que ve, podran desenvolupar-se en comissions bilaterals entre el Govern espanyol i la Generalitat previstes en l'Estatut i que romanen inactives des del 2011.\n«Portem força, il·lusió, fermesa en relació a aquesta reunió i esperem la reciprocitat», va resumir la portaveu, que ha esperat que així ho entenguin la resta de forces polítiques a Catalunya i decideixin transitar per la mateixa setmana al costat de l'Executiu espanyol.\nPerò Torra ja ha dit per activa i per passiva que vol parlar amb Sánchez de com culminar el procés d'independència iniciat ja a Catalunya.\nEl Govern central no li impedirà que plantegi a la Moncloa el que consideri convenient, però lha advertit, com va recordar ahir Celaá, que «el dret d'autodeterminació no existeix» en la Constitució, com tampoc en cap altra carta magna d'«estats democràtics homologables» a Espanya.\nEl dret internacional, va apuntar, només reconeix l'exercici del dret d'autodeterminació per a «pobles colonitzats o vexats». Per tant, aquesta reivindicació de l'independentisme català «no té cap recorregut», va insistir.\nLa portaveu va assenyalar que el president del Govern central està disposat a celebrar reunions posteriors amb Torra, però també ha deixat clar que per a això serà necessari que la primera surti bé.\n«Sánchez escoltarà i, a continuació, analitzarà i actuarà», va indicar Celaá, que va subratllar que el Govern central hi és per l'«obertura d'espais de diàleg» amb la Generalitat, però espera alguna cosa a canvi. «Esperem, en reciprocitat, intel·ligència política per part de Torra», va destacar.


La Pilota Valenciana protagonista en les activitats extraescolars de La Masia - PilotaViu\nDimecres, 7.10.2015 09:30h Participa\nAlumnes de La Masia\n© Víctor Bueno\nLaMasia, Museros, VíctorII\nEl passat dijous 1 d´octubre es va iniciar un nou curs de Pilota Valenciana a l ´Escola La Masia. Situada a la localitat de Museros, esta Cooperativa Valenciana promociona la pilota valenciana dins del seu programa d´activitats extraescolars.\nEls xiquets/es de 4t, 5è i 6è de primària tenen l´opció de practicar la pilota valenciana dues hores setmanals, a més de competir el cap de setmana. Tot això, amb la supervisió del seu entrenador Víctor II.\nEste curs, són 14 els alumnes del grup de 4t i 12 alumnes de 5è i 6è els qui gaudiran del nostre esport.\nPracticar esport saludable, fer amics i passar-ho bé són les consignes que La Masia vol transmetre als seues alumnes, i quina millor manera de fer-ho que amb la Pilota Valenciana.\n3546 lectures Cap comentari Envia


A Satu Villa Canggu Bali Bali Indonèsia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nJl. Kebon Bambu, Banjar Umabuluh, Canggu, Bali, Indonèsia\nTé alguna pregunta per a A Satu Villa Canggu Bali?\nSobre A Satu Villa Canggu Bali\nOferint allotjaments de qualitat al les escapades romàntiques, els esports, les platges districte de Bali, A Satu Villa Canggu Bali és una selecció popular tant per oci com per negoci. L'hotel és a 17.2 km del centre de la ciutat i permet accedir a les instal.lacions més importants de la ciutat. Amb la seva bona localització, l'hotel ofereix fàcil accès a les destinacions obligades de la ciutat. A Satu Villa Canggu Bali ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de Wi-Fi gratuït en totes les habitacions, express check-in/check-out, aparcament de cotxes, servei d'habitacions, transport hotel/aeroport. Gaudiu de les comoditats d'alta gama com ara aire condicionat, escriptori, cuina americana, renta vaixelles, plat de dutxa per tal de relaxar-vos després d'un cansat dia. Les instal.lacions d'oci de l'hotel, que inclouen piscina exterior, jardí estan dissenyades per escapar i relaxar-se. Si buscau un allotjament còmode i adequat a Bali, faci de A Satu Villa Canggu Bali la vostra llar.\nNens de 1 a 9 any [inclosos]\nPreu del desplaçament a l'aeroport: 10 USD Distància des del centre de la ciutat: 17.2 km Distància fins a l'aeroport: 19.5 km Durada del trajecte fins a l'aeroport (minuts): 29 L'allotjament\nNombre de bars/sales: 0 Nombre de plantes: 2 Nombre de restaurants: 0 Nombre d'habitacions: 1 Any de construcció de l'hotel: 2014 Renovació de l'hotel més recent: 2014 Mostrar més


Pacificació del trànsit a la plaça de Sant Martí (plaça de Missa)\nAprofitant la limitació de la zona d'aparcament de la plaça de Sant Martí durant els actes de la festa major, el govern municipal ha mantingut provisionalment aquesta limitació d'aparcament a aquesta plaça emblemàtica del casc antic, per diversos motius:\n1. Obrirem un període de prova en què el veïnat i la ciutadania en general podran donar la seva opinió sobre aquesta limitació d'aparcament i la recuperació de la plaça com a espai de lleure i de vianants al casc antic.\n2. El govern ha tingut en compte aquestes consideracions:\n- La plaça urbanitzada responia a un projecte de recuperació de l'espai per al poble lliure de cotxes, amb bancs i mobiliari urbà per al lleure dels veïns i veïnes, adults i infants (per això la protecció de la plaça amb pilones de seguretat vial).\n- Els vehicles produïen constantment problemes de mobilitat de vehicles i el gir per la plaça; i no deixaven els veïns d'accedir a la pèrgola i als bancs. A més, han anat malmetent mobiliari urbà (bancs, papereres, pilars de la pèrgola, etc.), amb els costos consegüents de reparació.\nDisculpeu les molèsties i esperem els vostres comentaris i suggeriments.


Dijous amb boires, resol i més fred\nDijous amb boires, ressol i més fred\nL’ambient serà calcat a la de les darreres jornades, es mantindran el cel mig ennuvolat de núvols alts i mitjans, alguns baixos al litoral, i el dia molt fred i gris a Lleida\ndimecres, 26 de desembre 2018 - 17:30h | Actualitzat a 26/12/2018 20:12h\nL'anticicló dóna lloc a pocs canvis un dia més aquest dijous. Altra vegada les boires tornaran a ser extenses per tot el pla de Lleida, conca de Tremp, pla de Bages i Osona. Cap al migdia, un cop el sol agafi alçada, es dissiparan i donaran pas a clarianes assolellades que poden anar a més. Ara bé, a les terres de Ponent podran ser persistents amb un ambient molt fred tot el dia.\nCom els últims dies, qui s’enfili a un cim podrà divisar el mar de núvols a les valls i depressions. Fora de l'ambient de la boira lluirà el sol, amb el permís dels núvols prims mitjans i alts, que enteranyinaran el sol. A la costa podran aparèixer al llarg de dia més bancs de núvols baixos.\nTemperatures diürnes una mica més baixes\nAquest dijous es repetiran els mars de núvols i boires ben fotogènics a moltes valls i depresions catalanes | Enric Navarrete\nAquest dijous, les boires tornaran ser persistents a forces llocs del pla de Lleida. En aquesta zona les temperatures no superaran els 10 ºC. Hi segueix una tònica típica de l’hivern, de dies amb anticicló insistent i un gran contrast tèrmic entre les contrades més elevades i les de l’est de l’altiplà de la Segarra.\nAixí, a la resta del territori, les temperatures matinals baixaran un parell de graus més i el fred de primeres hores serà ben viu, amb glaçades a les valls del Pirineu i Prepirineu, encara que hores després el sol del migdia suavitzarà l'ambient, potser no tant com els últims dies. Esperem que les màximes es mouran entre els 14º i 16º a prop de la costa, entre els 9º i els 14º al Pirineu i interior català.\nLa previsió per la resta de la setmana\nEls propers dies no hi haurà gaires variacions, els núvols baixos no seran tan freqüents però amb les mateixes boires fins dissabte. El divendres a la tarda poden recórrer al terç nord algunes nuvolades més gruixudes i escapar-se algunes volves de neu a la cara nord. Les temperatures progressivament segueixen baixant cap a un ambient plenament hivernal que és el que toca aquestes dates.\nTambé et pot interessar: La Trini, la tonyina que torna cada any a la Costa Brava per Nadal\nNúvols Fred Boira


Català a Albanesa a Català Traductor | Albanesa-Traducció i diccionari en línia català - Lingvanex.\ncatalà a Albanesa\nUtilitzeu les aplicacions de traducció Lingvanex per a cada traducció gratuïta del català al Albanesa. Apliquem tecnologia de traducció automàtica i intel·ligència artificial per a un traductor català Albanesa gratuït.\nTradueix del català a Albanesa en línia\nNecessites traduir un correu electrònic d'un proveïdor a Albanesa o un lloc web per a les teves vacances a l'estranger? Lingvanex presenta programes i aplicacions que es tradueixen instantàniament del català a Albanesa!\nNecessites una traducció a Albanesa? Fem-ho!\nEl servei gratuït de Lingvanex tradueix instantàniament paraules, frases a veu, fitxers d'àudio, podcasts, documents i pàgines web de Albanesa al català i del català a Albanesa.\nLes aplicacions de traducció Lingvanex us ajudaran en qualsevol moment! Les nostres aplicacions que funcionen en diversos dispositius (Android, iOS, MacBook, assistents intel·ligents de Google, Amazon Alexa i Microsoft Cortana, rellotges intel·ligents i qualsevol navegador) ajudaran a traduir de l'anglès a Albanesa a qualsevol lloc! És fàcil i gratuït! Lingvanex també ofereix traduccions en línia de Albanesa a l'anglès.\nLa traducció de l'anglès a Albanesa mitjançant el programari de traducció Lingvanex us ajudarà a obtenir una traducció fulminant de paraules, frases i textos de l'anglès. a Albanesa i més de 110 idiomes més.\nUtilitzeu les aplicacions Lingvanex per traduir de forma ràpida i instantània un text en anglès Albanesa de forma gratuïta. Lingvanex ofereix una alternativa accessible al servei de traducció de Google de l'anglès a Albanesa i de Albanesa a l'anglès.\nCom funciona la traducció de text del català a Albanesa?\nEl nostre servei de traducció utilitza el motor automàtic de traducció Lingvanex per traduir el text que heu escrit al català. Sempre que escriviu una paraula, frase o frase en català, enviem una sol·licitud d'API al motor Lingvanex per a una traducció. A canvi, el servei de traducció Lingvanex envia una resposta amb un text traduït en Albanesa. Lingvanex utilitza tecnologies avançades com ara intel·ligència artificial (aprenentatge profund), big data, API web, cloud computing, etc. per oferir traduccions de més qualitat. Podeu comprovar la qualitat de la traducció del català a Albanesa ara mateix.\nNo. No el pots descarregar. De moment, només podeu utilitzar la nostra traducció a Albanesa en línia en aquesta pàgina. Tanmateix, podeu instal·lar l'eina d'extensió de Chrome anomenada Lingvanex - Extensió de traductor i diccionari de Chrome. O utilitzeu les nostres aplicacions de traducció: els enllaços a aquestes aplicacions es troben a la pàgina. Un cop instal·lada aquesta eina de traducció, podeu ressaltar i fer clic amb el botó dret a la secció de text i fer clic a la icona "Tradueix" per traduir. D'aquesta manera, podeu traduir no només del català a Albanesa, sinó també entre els 36 idiomes compatibles amb l'aplicació. A més, podeu traduir la pàgina web del català a Albanesa fent clic a la icona "Traduir" a la barra d'eines del navegador.\nQuina és la precisió de la traducció del català a Albanesa?\nPer realitzar la traducció s'utilitza la tecnologia del llenguatge màquina. El nostre programari de traducció evoluciona diàriament i ofereix una traducció del català a Albanesa molt precisa. Pots comprovar-ho tu mateix ara mateix!


Els internacionals Gourmand premien el llibre “Els ranxos a la barca”, de Juanjo Roda\nEl llibre, editat per Onada Edicions, ret un homenatge a la cuina de la gent de la mar i compta amb dues distincions, ja que ara fa uns mesos va rebre el Premi Internacional de Llibre Gastronòmic Ciutat de Benicarló\nRoda: “M’alegra que la vida dels mariners es veja reforçada per l’atorgament d’aquest premi”\n“Es tracta de receptes senzilles, però elegants. He intentat que arriben a casa sense perdre res de la seua essència”\n“La cuina de la gent de la mar. Els ranxos a la barca”, del mestre cuiner Juanjo Roda, ha estat guardonat amb els prestigiosos i internacionals premis Gourmand World Cookbook Awards, celebrat a Shanghái. Es tracta d’un premi internacional, obert a totes les llengües, que es dóna als treballs que tenen a veure amb el periodisme i la literatura gastronòmica de cuina i de receptes. El llibre, editat per Onada Edicions, va captivar el jurat per la qualitat del text, les propostes i l’excel·lent material gràfic. La trajectòria del llibre de Roda ja compta, per tant, amb dues distincions, ja que també va rebre ara fa uns mesos el Premi Internacional de Llibre Gastronòmic Ciutat de Benicarló.\nCom apunta Roda, el llibre pretén fer memòria de com era la vida a la mar en les últimes dècades a partir de la recopilació d’experiències de mariners i ranxeros dels anys 50 i 60 del segle passat. El que vol és retre un petit homenatge a tota la gent que va dedicar la seua vida a la mar, però especialment al ranxero, que era el que voluntàriament dedicava les hores del seu descans a preparar el menjar dels companys.\nLa tradició de cuina a la barca s’ha anat perdent, però, per diferents motius. Una causa es deu al fet que els ranxers desenvolupaven la seua tasca cuinera desinteressadament; així com altres rebien un reconeixent econòmic per realitzar altres feines, el ranxer no el tenia. Són receptes senzilles, però elegants, i són receptes que s’ha buscat que arriben a casa sense perdre res de la seua essència.\nCuina marinera lligada a alguna festivitat\nA més, actualment ―a excepció de les barques que pesquen a la llum, que per obligació passen més hores a la mar―, surten menys hores i els mariners ja munten a la barca amb el dinar fet a casa. En arribar al port porten el peix a vendre i tornen novament a la llar. Les barques del tiret i del tresmall sí que conserven la tradició. De fet, quan els mariners s’acompanyen d’algun amic o familiar acaben per cuinar algun ranxo a la barca, amb motiu d’agraïment.\nEl que queda actualment de la tradició del ranxo elaborat a la barca a les nostres vides o pautes vitals més destacades es redueix, segons Roda, a les dates festives o molt assenyalades. “Les tradicions de les nostres cuines provinents dels ranxos són aquelles que estan lligades a alguna festivitat com, per exemple, en el cas de Vinaròs, la sardinada que se celebra el dia de la Mare de Déu del Carme, la torrà de les petxines en ocasió de Sant Antoni o la xapà de les cavalles i el polp per Sant Sebastià. Són plats puntuals i molt lligats a algun motiu festiu.”\nÉs un llibre que invita a estar sempre obert i tenir-lo sempre a la taula\nQuant a l’edició del llibre, Roda n’assenyala el format: “M’agrada molt. De fet, tenia en ment aquest format en el qual jo em sento molt a gust. El que he fet és dividir-lo en cinc blocs diferents, i cada bloc conté una introducció de tradicions pesqueres i de plats diferents, amb arts de pesca”. “Inclou explicacions i informació antropològica que acompanyen les receptes.” “Respecte a Onada Edicions, ha dut a terme una edició de gran qualitat en tots els aspectes, com sempre.” “És un llibre que invita a estar sempre obert i tenir-lo sempre a la taula. Fàcil de llegir.”\nA més, el llibre gastronòmic de Roda tanca el seu cercle amb un premi d’envergadura, el premi Gourmand. “Quan em van donar la notícia em vaig posar prou nerviós, perquè no sabia que el llibre participava en el concurs. A partir d’aquí he estat informant-me sobre llibres que s’hi han presentat altres anys i m’he adonat de la seua qualitat. Són llibres molt importants dins del sector gastronòmic amb grans autors i gent molt entesa.” “Crec que el criteri del jurat ha valorat tot el que conté quant a tradicions marineres, la vida a la mar i els costums a casa nostra vinculats al mar.” “M’alegra, per tant, encara més perquè la vida de tota aquesta gent que s’ha deixat tants esforços a la mar es veu reforçada per l’atorgament d’aquest premi.”


Política de Qualitat | CMC\nEls nostres pacients són el nostre principal objectiu.\nVolem que els nostres serveis de rehabilitació i logopèdia satisfacin les necessitats i expectatives dels nostres pacients, que compleixin amb les normes i amb els requisits legals establerts, i que resultin disponibles a preus competitius.\nLa qualitat és el principi bàsic que regeix les nostres activitats diàries.\nVolem que els recursos humans i tècnics que afecten a la qualitat dels nostres serveis estiguin correctament controlats. Orientem aquest control cap a la reducció, eliminació i prevenció de les deficiències de qualitat.\nEn aquest sentit esperem oferir el nostre suport sanitari i moral als nostres pacients, tenint cura de tots els detalls en el tracte humà i personal.\nLes nostres actuacions s’ajusten als requisits proposats per la norma ISO 9001/15 de gestió de la qualitat.\nLa millora continuada de la qualitat dels nostres serveis és un compromís de l’Empresa amb els nostres pacients.\nTots els professionals del Centre de Medicina Correctiva estem compromesos en millorar any rere any per garantir la confiança i seguretat dels nostres pacients.\nAquesta política genera l’establiment d’objectius i es revisa periòdicament per garantir en tot moment la seva adequació.\nDirectora de CMC


La Universitat acull a partir de dimarts un encontre de formació en rescats i assistència en accidents de trànsit\nLa Universitat de València acollirà a partir d’aquest dimarts 2 de maig dos encontres nacionals relacionats amb els rescats i l’assistència en els accidents de trànsit. Es tracta del XIII Encontre Nacional d’Excarceració i el I de Trauma. Se celebraran del 2 al 4 de maig en el Campus dels Tarongers i en aquests participarà estudiantat de les branques de salut, professorat i professionals.\nEl passat mes de desembre del 2016 la Universitat de València i el Consorci Provincial de Bombers de València van signar un conveni de col·laboració, en què el seu objectiu primordial és l’intercanvi de coneixements entre les dues institucions. Tenint com a base aquest conveni, el consorci i la Universitat de València van decidir realitzar conjuntament la XIII Trobada Nacional d'Excarceració i la I Trobada Nacional de Trauma, amb l'objectiu d'enriquir les relacions institucionals i potenciar i desenvolupar els coneixements i habilitats d'actuació davant un rescat d'accident de trànsit, tant de la manera de procedir en el rescat com de la primera assistència sanitària necessària. Aquests dos encontres són la primera de les accions previstes que, a més, reuniran estudiantat i professorat de Medicina i Infermeria, especialistes i membres del cos de bombers.\nDes de la Universitat s’ha destacat la importància de la formació de l’estudiantat en aquestes accions, ja que la formació i l’experiència que l’alumnat de les àrees de salut pot adquirir en aquests encontres pot completar la formació reglada que adquireixen en les seues facultats. Els encontres, a més, serviran perquè els bombers també adquirisquen formació i pràctica ja que, tal com van explicar en la presentació celebrada el passat març, són els primers en arribar a un sinistre i de la seua actuació pot dependre la vida de les víctimes dels accidents.\nEn l’encontre, a més de realitzar taules redones amb especialistes que parlen de la valoració inicial de les persones accidentades, grups de rescat, procediments i anàlisi de casos reals, es comptarà amb un desplegament de mitjans per a maniobres pràctiques.\nEl programa es pot trobar en http://links.uv.es/0FMVR6I\nCoincidint amb la celebració de la primera trobada nacional de trauma i la XIII trobada nacional d’excarceració s’ha programat una recollida d’aliments destinats a famílies sense llar. El punt de recollida serà una de les carpes de la zona de maniobres del pàrquing de Magisteri.\nLa informació es pot consultar en http://links.uv.es/E0OBwuA


Ja disponible la venda online d'entrades pels Pessebres Vivents!\nQueden exactament 10 dies pel tret de sortida de la temporada 2016-2017 de Pessebres Vivents a Catalunya, amb les funcions que realitzaran el dia 8 de desembre a les localitats de Santa Pau i Prullans. Amb aquestes dues representacions s'engega una de les tradicions nadalenques més boniques de casa ...\nParticipa al concurs de dibuix de Pessebres Vivents de Catalunya\nFins al dia 16 de desembre, tots els nens de 6 a 12 anys poden participar en el IV Concurs de Dibuix Pessebres Vivents de l'ACPVC. La temàtica, com cada any, serà una imatge o escena típica dels pessebres vivents. Cada dibuix ha de dur al revers del full ...\nL'ACPVC celebra el seu 25è aniversari\nOn noviembre 13, 2017 in Federació by SuperUser Account\nEnguany l'Associació Coordinadora de Pessebres Vivents de Catalunya estem de celebració. Aquest Nadal commemorem els 25 anys d'història de l'Associació, que el març de 1991 va iniciar aquesta aventura de col·laboració i amistat entre pessebres vivents d'arreu de Catalunya. Ho celebrarem amb més associats que mai, 43, i amb ...


Lleuger descens de les puntuacions mitjanes en les proves de 4t d'ESO a català i castellà però "estabilitat" general La República\nACN Barcelona.-Els resultats de l’avaluació de 4t d’ESO del curs 2019-2020 mostra un lleuger descens de les puntuacions mitjanes en català i castellà però hi ha un “estabilitat” general, segons […]\nACN Barcelona.-Els resultats de l’avaluació de 4t d’ESO del curs 2019-2020 mostra un lleuger descens de les puntuacions mitjanes en català i castellà però hi ha un “estabilitat” general, segons ha explicat el secretari de Polítiques Educatives, Carles Martínez. Així, la puntuació mitjana és un 74 en català (77,5 l’any passat), 77,9 en castellà (78,6), 74,7 en anglès (74,1), 70,2 en matemàtiques (68,2) i 63,5 en cientificotecnològicad (66,2). Entre el 20 i el 27% dels alumnes se situa en el nivell alt d’assoliment de les competències en totes les matèries avaluades, mentre que menys del 15% no assoleixen la competència. En aquest cas hi ha l’excepció de la branca cientificotecnològica, on un 16% dels alumnes no assoleixen la competència.\nEn català, gairebé un 13% no assoleix la competència, un 22% té un nivell mitjà-baix, un 43,5% mitjà-alt i un 21,6% alt. En castellà, els percentatges són 11,9%, 20,1% 40,8% i 27,2%, respectivament ; 11,1%, 20,5%, 41,9% i 26,4% en llengua anglesa i 14,7%, 35,2%, 23,2% i 26,9% en matemàtiques. Pel que fa a les competències cientificotecnològiques, el 16,6% té un nivell baix, un 22,9% mitjà-baix, un 40,1% mitjà-alt i un 20,3% alt. En comparació amb el 2018, hi ha més alumnes amb nivell baix en llengua catalana, castellana i matemàtiques i menys en llengua anglesa. Martínez ha fet una valoració positiva dels resultats i ha assegurat que les oscil·lacions “són normals” i que cal centrar-se en que les tendències estables. Diferències per gènereEls resultats revelen que hi ha diferències en l’assoliment de competències en relació al gènere en alguna matèria, com matemàtiques. En aquest cas, hi ha més noies en el nivell baix, mentre que aquestes diferències no es donen en la resta de matèries.En aquest sentit, Martínez ha afirmat que el sistema educatiu “no pot admetre diferències tan notables en relació al gènere”. Les proves de 4t d’ESO van tenir lloc durant el febrer passat, just abans de l’esclat de la pandèmia. En canvi, no es van poder fer les de sisè de primària, previstes per a l’abril. El secretari ha explicat que enguany s’han preparat les dues proves –al febrer i al maig- amb la voluntat de mantenir la màxima normalitat possible.\nLa Policia Municipal de Girona interposa 16 denúncies en dos bars que incomplien les mesures sanitàries de la covid-19


L’any 1974 el Pla General Metropolità (PGM) va marcar el camí per a la renovació de la llei del sòl espanyola. Un pla realista i innovador que va evitar l’excessiva densifi cació dels espais urbans, entre altres aspectes.\nL’any 1974 el Pla General Metropolità de Barcelona (PGM) va marcar el camí per a la renovació de la llei del sòl espanyola. El pla va preveure totes les reserves de sòl necessàries per a les infraestructures que s’han anat construint fi ns a l’actualitat, va evitar l’excessiva densificació dels espais urbans i va preservar de la urbanització el delta del Llobregat i la serra de Collserola.\nUna de les principals qualitats del Pla General Metropolità és el seu realisme, que contrasta amb l’idealisme utòpic dels planejaments que es realitzaven en aquells anys. Aquest realisme era fruit del bon coneixement del territori i de la problemàtica de la gestió dels seus serveis que tenien Albert Serratosa i Joan Antoni Solans, els quals varen pilotar el pla. Serratosa va ser funcionari de l’Ajuntament de Barcelona des de 1957, on va realitzar una important tasca innovadora en vialitat, i va assumir també un paper destacat en la redacció del Pla Director de l’Àrea Metropolitana de Barcelona, aprovat el 1968. Posteriorment, va dirigir el Pla General Metropolità fi ns al 14 de novembre de 1975, pocs dies abans de la mort de Franco.\nMalgrat les fortes pressions que existien en contra del pla, ja no hi havia marxa enrere i Solans va agafar el relleu; poc després s’aprovava defi nitivament sense modifi cacions substancials. No hem d’oblidar tampoc que quan es va aprovar el PGM el director general d’Urbanisme a Madrid era el nostre company Pepe Espinet Chancho, que havia estat delegat de Serveis d’Obres Públiques de l’Ajuntament de Barcelona.\nLes virtuts del PGM\nEntre les virtuts del pla destaca el seu objectiu de redistribuir i reequilibrar el territori metropolità, la seva flexibilitat, especialment en els usos, i la planifi cació dels sistemes amb diferents nivells de concreció, els d‘interès general, perfectament defi nits, i altres, de caire local, defi nits a nivell normatiu. El PGM contemplava també l’adquisició del sol per expropiació per tal d’independitzar el desenvolupament dels sistemes generals amb independència dels sectors.\nQuaranta anys després es poden plantejar moltes refl exions en relació amb el pla, però tan sols n’apuntarem dues. ¿Ha estat el pla una excepció en la pràctica del nostre planejament urbanístic o pot ser un referent de futur per a altres àmbits? Quin impacte haurien tingut a Barcelona les vies bàsiques que contemplavael pla, recollint-les de planejaments anteriors, com ara la connexió Muntaner-avinguda de les Drassanes (com una segona Via Laietana), la via O (plaça Joanic-Lesseps com a accés al túnel central del Tibidabo) i la via transversal de Cerdà, Ciutadella-Montjuïc, de la qual tan sols resta l’avinguda de la Catedral i el tram de l’avinguda Cambó?\n← Tarragona i ferrocarril\nGentrificació: causes i conseqüències →


Comunicat Esquerra de Menorca sobre la nova llei de lloguer turístic | Web de Esquerra Unida de les Illes Balears\npor EUIB | Jul 27, 2017 | EM - EU Menorca | 0 Comentarios\nEl debat que s’ha suscitat entorn de la Llei de Lloguer Turístic, aprovada pel Parlament balear el passat 18 de juliol, és el mateix que es genera en ciutats com Barcelona o Madrid els centres històrics de les quals estan sent sotmesos a intensos processos de gentrificació. La costa en general i les grans ciutats estan assistint en els últims anys a fenòmens especulatius en el sector del lloguer d’habitatges que porta com a conseqüència desplaçaments de la població autòctona cap a la perifèria urbana en el cas de les grans ciutats i grans dificultats d’allotjament en la població treballadora flotant estacional en la costa, tot això a causa de l’increment extraordinari del preu dels lloguers.\nPerò, més enllà del debat sobre la idoneïtat de les mesures preses per al conjunt de les Illes caldria, incidir en una altra qüestió bàsica que s’esbiaixa en ell, que està directament relacionat i que cobra una especial importància per les seves repercussions en la població: el dret a l’habitatge.\nEl dret a l’habitatge no deixa de ser mer paper mullat avui dia quan els desnonaments segueixen a l’ordre del dia, ja que s’han produït en el conjunt de l’estat 17.055 llançaments en el primer trimestre d’aquest any, la qual cosa ha suposat un repunt després de set mesos de descensos trimestrals amb un augment del 2,2% en la taxa interanual. En aquest escenari de precarietat habitacional, indubtablement l’augment del preu dels lloguers aprofundeix encara més aquest clima de deterioració social. Però la pregunta que ens hem de fer és saber quin ha de ser la resposta de l’administració a aquest fet. Més enllà de la importància de regular una activitat privada, que ha de fer-se sense cap gènere de dubtes per tallar de soca-rel els desajustaments socials que produeix la inacció, l’administració ha de garantir l’accés a l’habitatge de tota la població mitjançant actuacions públiques dirigides a disposar d’un important parc públic d’habitatges gestionat des de les autonomies i els municipis. El lloguer social és alguna cosa habitual en molts països europeus com en el cas de Dinamarca, Suècia, Holanda, França, Regne Unit o Àustria, que sobrepassen o mantenen entorn del 20% les seves xifres d’aquesta modalitat de lloguer sobre el total del parc d’habitatge, mentre que Espanya es redueixen a un trist 2%. No pot ser que ens acontentem amb regular una activitat que genera dubtes, sinó que s’ha d’actuar de forma integral en tots els àmbits on el dret a l’habitatge es vegi afectat i per això s’han d’impulsar polítiques garantistes en tots els nivells de l’Administració que ho permetin.\nÉs una bona notícia en aquest sentit algunes iniciatives municipals per augmentar els escassos índexs de lloguer social mitjançant diferents fórmules que van des de la compra directa de pisos, l’obtenció de crèdits en condicions avantatjoses per poder construir i la construcció de noves promocions amb aquest mateix objectiu. La pròpia acció pública a més d’aportar possibilitats habitacionals als col·lectius amb menys ingressos de la població ajuda així també a moderar les rendes del mercat de lloguer privat.\nMolts diran que com es finança actuacions d’aquest tipus. A més de prioritzar les actuacions socials als pressupostos l’altra via és la fiscal. D’una banda cal eliminar les importants deduccions fiscals amb les quals compten les Societats Anònimes Cotitzades d’Inversió al Mercat Immobiliari (SOCIMIS), que busquen gestionar el parc d’habitatges buits. D’altra banda gravar amb impostos directes, de tan poc grat dels poderosos, a aquells amb un patrimoni immobiliari abusiu. Com a exemple, pot citar-se que, a Nova York, l’”impost mansió”, que grava els habitatges d’alt standing, finança el lloguer social.\nUna altra qüestió important és la urgent derogació de la Llei 4/2013 que ha contribuït als processos alcista en les rendes i tornar a la LAU de 1994 o fer una nova llei que possibiliti el lloguer social en el conjunt de l’estat. És fonamental també gestionar des de les Administracions autonòmiques els habitatges adscrits al Sareb amb criteris socials i no de mercat.\nAugmentar per tant el parc públic d’habitatge per a lloguer social, implementar mesures fiscals adequades, limitar el preu del lloguer privat i regular els nous àmbits de tinença i lloguer, facilitaran l’accés a l’habitatge en condicions dignes a totes les persones. És a dir, el que s’ha de buscar és una visió integral del problema de l’habitatge en aquest país, amb el protagonisme públic en tots els àmbits, per sobre de l’interès especulatiu.


Calafell celebra aquest cap de setmana un nou Summer Night\nCalafell tindrà tres dies de descomptes i oportunitats, amb música i animació al carrer.\nTres dies de descomptes i oportunitats, amb música i animació al carrer\nActualitzada 24/08/2018 a les 19:04\nCalafell celebrarà aquest proper cap de setmana, del 24 al 26 d'agost, una nova edició del Summer Night, el certamen comercial estrenat l’estiu de 2015 i que també s’ha celebrat en altres moments de l’any sota el nom de Shopping Night. La finalitat d’aquesta iniciativa és fomentar les compres, amb oportunitats ofertes en horari nocturn i amb l’al·licient de música en viu i animació al carrer.\nSeran tres dies de campanya amb ofertes especials i promocions. Per aquests dies hi ha programada tota mena d’activitats per fer ambient als carrers: música en viu, tallers infantils, inflables aquàtics, figurants, photocall... A més, hi haurà una festa blanca al carrer Monturiol i una actuació dels Dj’s de Los Cuarenta.\nLa Summer Night se celebrarà de 18 a 21 hores a l'Illa de Vianants i comptarà amb música en viu. Per dissabte, els comerços participants faran un horari especial de 21 a 24 hores i, en acabar, se sortejaran dos vals de 1.000 i 500 euros entre els compradors.\nComenta el contingut : Calafell celebra aquest cap de setmana un nou Summer Night


Kabuki i la millora contínua - Banco Santander\nKabuki i la millora contínua\nJosé Antonio Aparicio, director del Grup Kabuki, i Ricardo Sanz, copropietari i cuiner en cap, ens expliquen el secret de l'èxit de la seva empresa.\nEl model de negoci de Kabuki segons José Antonio Aparicio, director del Grup Kabuki, i Ricardo Sanz, copropietari i cuiner en cap.\nEl restaurant Kabuki, especialitzat en la fusió de cuina japonesa i mediterrània, és un dels millors restaurants de Madrid i és reconegut amb una estrella Michelin. José Antonio Aparicio, el seu fundador i director, és un enginyer que va decidir fa uns quants anys iniciar-se en el negoci de la restauració i portar la cuina nipona al gran públic. Però, com ha aconseguit convertir el seu restaurant en un dels millors del país?\nEn aquest vídeo, José Antonio Aparicio i Ricardo Sanz, copropietari i cuiner en cap, expliquen els punts forts de Kabuki, entre els quals destaquen l'aposta contínua per la innovació i comptar amb un equip humà motivat. A més, expliquen els plans de futur de l'empresa, entre els quals s'inclou l'obertura d'un restaurant en un altre país.


654 lectures Cap comentari\t Enviar l'article\nDietari 2014 Diumenge, 6.1.2019. 21:56 h\nJunqueras i Romeva, la tardor de 2017. Foto: Rafa Garrido/ACN\nEl judici encara no té data, però cada vegada s'apropa més. Gener, principis de febrer... Serà l'esdeveniment de l'any, el que arrossegarà més repercussió arreu del món, i l'únic que pot encendre de nou la metxa independentista. Però quin serà el contingut? Avui una entrevista de 'Nació Digital' a Junqueras i Romeva ens apropava al que ens trobarem al Suprem. Els dos exconsellers han explicat que un dels punts centrals del seu argumentari serà no defensar-se de cap suposat delicte. Llegir-ne més\n924 lectures Cap comentari\t Enviar l'article


Jornada “Adolescents en conflicte” – Grup Sant Pere Claver\nJornada “Adolescents en conflicte”\nEl proper 14 de novembre celebrem el XXè Aniversari de la col·laboració entre els diferents Equips Professionals de Justícia Juvenil i l’Equip d’Atenció al Menor de Sant Pere Claver – Fundació Sanitària amb l’organització de la Jornada: “Adolescents en conflicte. Transgressió i responsabilitat” a les 15:45h al CCCB (també via twitter seguint el hashtag #JornadaAdolescents). Degut a la gran afluència de públic inscrit, es recomana arribar amb temps suficient d’antelació per a registrar-se.\nCom veureu en el programa, hem plantejat les Jornades com una reflexió al voltant de la prevenció i dels canvis socials que, de manera tan vertiginosa, estem vivint en les últimes dècades.\nL’adolescent del segle XXI\nD’aquesta reflexions, va sorgir la idea de convocar Lluís Duch i Luis Feduchi a una conversa oberta (II part de la jornada). Un intercanvi de mirades entre l’anàlisi penetrant que Duch realitza de la nostra vida quotidiana des de l’antropologia simbòlica, i el profund coneixement de l’univers adolescent que Feduchi ofereix des de la psiquiatria i la psicoanàlisi.\nAquesta trobada clausurarà al Pati de les Escultures del CCCB amb una copa de cava per celebrar el 20è aniversari que s’ha donat en l’assistència pública entre els sistemes de Justícia Juvenil i Salut Mental a través de l’Equip d’Atenció al Menor. L’EAM va iniciar la seva activitat a finals de 1993, fruit d’un acord entre els Departaments de Salut i Justícia de la Generalitat de Catalunya. Aquest equip ha estat col·laborant fins a la data amb els professionals de Justícia Juvenil en l’organització d’estratègies d’atenció interdisciplinària a menors denunciats al sistema de Justícia Juvenil, com a forma de respondre a problemàtiques complexes. La creació d’aquest Servei en el marc de la sanitat pública va ser un dels desenvolupaments que la reforma del sistema de Justícia Juvenil a Catalunya va propiciar a principis dels noranta. Catalunya va ser pionera en aquest tipus de reformes que la Convenció sobre els Drets de l’Infant (ONU, 1989) va impulsar en tots els Estats membres, creant-se així un cos de professionals altament especialitzats i que compten ja amb una dilatada experiència.\nTagged adolescents, crisi, escola, família, salut mental, transgressió\nPrevious Previous post: III Jornades Nacionals d’Hospitals de Dia\nNext Next post: I Torneig Especial Hoquei Sants Montjuïc


viurealspirineus/Marta Lluvich 18:56 25/01/22\nEl Pirineu rep uns 6 MEUR gràcies al principi de discriminació positiva de la Diputació de Lleida\nalcalde per president ajuts demana diputació\nLa carretera que porta a Burg i Farrera és estreta i molt sinuosa / Marta Lluvich\nEl sistema de discriminació positiva en els ajuts a municipis de muntanya i amb risc de despoblament que va presentar la Diputació de Lleida el febrer del 2020 ha dotat ja a aquestes comarques amb un total de 6 milions d'euros, xifra que suposa un 20% del total del pressupost que l'ens provincial destina a ajuts. El president de la Diputació, Joan Talarn, ha donat a conèixer aquesta xifra des de Burg, al Pallars Sobirà, un dels municipis més petits de la demarcació pirinenca que s'ha beneficiat d'aquests ajuts. L'alcalde del municipi, Àngel Bringué, ha demanat a Talarn ajuts pel manteniment de la carretera. El president ha dit que estudiaran incorporar-la al Pla Zonal i que administracions superiors n'assumeixin la gestió.\nUn dels criteris de discriminació positiva és en favor dels municipis que poden patir els efectes negatius d'un entorn de muntanya, amb serveis a molts quilòmetres de distància o amb comunicacions deficients. Altres criteris de discriminació positiva són en favor d'aquells municipis que es troben en risc de despoblament o amb un elevat índex d'envelliment de la seva població, segons marquen els indicadors d'evolució demogràfica de les dues dècades anteriors.\nAquests criteris s'han aplicat de forma transversal en totes les convocatòries d'ajuts, suposant un increment percentual de l'ajut de la Diputació que rebria un ajuntament en cas de no pertànyer en aquestes categories. Aquests ajuts han suposat un 20% del total de totes les convocatòries que s'han presentat.\nÀngel Bringué ha demanat al president de la Diputació de Lleida ajuts per la carretera del municipi i un canvi de titularitat. Ara és municipal i demana que se'n faci càrrec una administració superior, Diputació o Generalitat, pel cost que suposa de manteniment.\nTalarn ha comentat que s'haurà d'incorporar al Pla Zonal de la Diputació i estudiar quina administració n'assumeix la gestió. Es tracta d'una carretera d'uns 5 quilòmetres molt estreta i sinuosa on la caiguda de roques a la calçada és habitual.\nUn home resulta ferit greu per una sortida de via a la N-260 a Sort


Publicat per lolita lagarto a 9:29\ni malauradament... cert..!\n6 de febrer de 2012 a les 9:42\nQuin camí equivocat vam agafar? En quin moment ens van dir que el camí correcte era aquest? Perquè encara ens repeteixen que seguim per aquest camí? L'economia i no les persones? Estem fatal.\n6 de febrer de 2012 a les 9:57\nÉs ben bé així! Coi de món, com va desencaminat!\n6 de febrer de 2012 a les 10:24\nUna veritat com un temple. Quant de camí haurem de descaminar per tornar al punt de partida i refer-lo donant-li a cada nom el verb que li pertoca?\nBon dia Lolita!\n6 de febrer de 2012 a les 11:20\nEstà clar que hem confós subjecte i objecte i hem posat el verb i el predicat a l'inrevés! Bon inici de gèlida setmana!\n6 de febrer de 2012 a les 11:50\nQue hem de fer, per què ho vegin així de clar els mandataris.\n6 de febrer de 2012 a les 11:58\nCert, malauradament, però ben cert.\n6 de febrer de 2012 a les 14:37\nBen cert, amb un petit però de la meua ànima fetitxista: també hi ha objectes estimables :)\n6 de febrer de 2012 a les 20:04\nI el pitjor és que molts ho veiem, i molts d'aquests molts som raonablement coherents. El poder que tenen els mitjans, el poder de transformar la realitat... Ells sí es mouen per interessos, i ens van creure que tots som com ells... El món va malament perquè els qui tenen les regnes usen les persones pels seus interessos.\n6 de febrer de 2012 a les 21:32\n6 de febrer de 2012 a les 23:34\n7 de febrer de 2012 a les 0:56\nDiu el que és obvi, com la bona poesia.\nPer això adoro les parets guixades, per la doble contundència! :)\n7 de febrer de 2012 a les 17:09\nA veure, m'he perdut\nque diu que s'ha de fer amb els objectes?\n7 de febrer de 2012 a les 20:40\nCom en tot, Lolita, crec que hi ha excepcions: el fetitxisme, per exemple, on l'amor a les coses facilita i incrementa l'amor a les persones. I després hi ha els moments en què persones volen ser tractades com a objectes. En aquest camp coses i persones a voltes es confonen en allò que hom denomina plaer i que té tantes formes com persones i coses existeixen. No?\n8 de febrer de 2012 a les 10:13\nHi trobo a faltar els complements circumstancials. Me'ls estimo molt.\n8 de febrer de 2012 a les 10:42\n8 de febrer de 2012 a les 12:30\nBarbo, i tan cert..! pertonàs!\nLluís, no sé en quin moment ens vam equivocar, però diria que fa molt d'això.. en realitat a vegades dubto que mai ho haguem fet bé..!\nCarme, va ben desencaminat, vaja no sé si va per algun camí..:)\nPaís, donar-li a cada nom el verb que li pertoca.. tan senzill i tan difícil alhora..\n€lfree, verb i predicat a l'inrevés, si és que ni la gramàtica...!:)\nMontse, no sé què hem de fer, però haurem de fer alguna cosa...\nNovesflors, hi ha certeses tristes, tan de bo les poguem canviar..:)\nLeb, mentre l'altra premisa s'acompleixi, que els objectes siguin també estimats no fa cap mal, ja veus .. la teva ànima fetitxista pot estar ben tranquil.la!:)\nFerran, la precisió del teu argument és molt oportuna, malgrat tot crec que cadascú també és responsable dels seus actes, no?\nRits, inquieta una mica quan mirem la realitat i resulta tan dura , no?\nRodonet! quin gust llegir-te.. feia dies.. és FAN-TÀS-TIC!!:)\nHelena, recordar les obvietats sempre va bé, vinguin d'on vinguin..:)\nClidi, contundència total!!:)\nGregoriet, ara t'envio el manual d'instruccions..:)\nJoan, al fetitxisme no crec que se li hagi de retreure res, en tot cas a mi em sembla que mentre la relació entre objecte i subjecte que poden arribar a mantenir les persones entre elles, sigui lliurement i en nom del plaer o de qualsevol altre satisfacció estarà bé, però cal sobretot no oblidar mai l'estimació que tota persona es mereix.\nPersonalment no m'agrada sentir-me objecte en cap cas ni m'agrada sentir que l'altre ho pugui ser. Si parlem d'objecte de desig, crec que parlem d'una altra cosa, parlem de passió, emoció i sentiments i no de treure'n profit econòmic o de qualsevol altre tipus. (vaja rotllo en hem marcat!:))\nJordi, miraré de trobar un graffitti especial per a tu, tot ple de complements de tota mena i sobretot circumstàncials..:)\nTocinet, lo breve si bueno...:)\n8 de febrer de 2012 a les 22:53\nNo puc deixar de pensar quin objecte usaria per a fer-te saber com t'estimo.\nLes flors, són objectes o subjectes?\n9 de febrer de 2012 a les 10:11\nestimar és potser el més subjectiu.. i no es tria, els objectes sí es trien, triar és estimar?\nles flors per a mi són subjectes, no em cal saber si pensen o no, si senten o no..me les estimo no sé perquè..\nsenten les pedres? a vegades m'ho sembla, tot allò que ve de la natura és fàcil sentir-ho com a subjecte, tot allò manufacturat, produït exprofés entra en una altra categoria.\nper fer saber que estimes només cal estimar.. :)\n9 de febrer de 2012 a les 14:24\nei el coment anterior anava per a tu Girby!


Unes 200 persones es manifesten per defensar els drets del col·lectiu LGTBIQ+ a Tarragona | Tots21 | Notícies de Tarragona, Reus, Tarragonés i Baix Camp\nEls manifestants, en un moment de la concentració feta a Tarragona. Foto: Mar Rovira\nEls organitzadors han denunciat que no toleraran «la transfòbia, provinent de persones covardes que aprofiten l’anonimat de les xarxes socials, com la d’escriptores de molt renom o la de polítiques» que volen excloure aquestes persones del moviment. A més, també han lamentat que les persones trans han estat un dels grups que han patit més durant la crisi del coronavirus.\nLa protesta ha recorregut la Rambla Nova fins a arribar al Balcó del Mediterrani, on s’ha fet la lectura d’un manifest. Els organitzadors han explicat que a causa de la situació «d’excepcionalitat» per la covid-19 no han pogut celebrar el Dia de l’Orgull amb «tota la força i concentració de persones» que haguessin volgut. «Però aquest virus no ens derrotarà, ni a nosaltres ni a les nostres ganes de seguir en la lluita, de recuperar els carrers i tots els espais que calgui per obtenir els drets que ens corresponen a les persones de gèneres i sexualitats dissidents, sigui en les situacions que sigui», ha recollit el text.\nEn el document també s’ha condemnat totes les actituds de rebuig, de prejudici i d’hostilitat contra lesbianes, gais, bisexuals, transgèneres i intersexuals. Així mateix, la tècnica de l’Associació H2O, Berta Mascaró, ha denunciat la transfòbia que han patit les persones trans darrerament. «L’últim mes ha sigut molt dur per la comunitat trans per culpa d’escriptores de renom i d’alguns sectors dels moviments feministes, que volen excloure les persones trans dels nostres col·lectius i de l’esfera social», ha assenyalat.\nEn la mateixa línia s’ha manifestat Mons, una persona transgènere no binari que pertany al col·lectiu gènere lliure, un dels impulsors de la plataforma 28J del Camp TGN. «És molt greu que s’aixequin veus de col·lectius feministes radicals que exclouen a dones trans, creiem que aquesta barrera ja hauria d’estar superada», ha lamentat. Mons també ha assegurat que durant la crisi sanitària, les persones trans s’han trobat desprotegides i en un entorn familiar on no se sentien segures.\n30/03/2021 Les oficines del SOC de Tarragona oferiran atenció i orientació laboral específica a persones trans


Criteris per valorar la declaració de la víctima en el procediment penal | els teus drets\nLes dificultats de qui declara davant del Tribunal en reviure els fets dels quals ha estat víctima.\nLa por a l’acusat que va cometre els fets i a la seva família davant de possibles represàlies.\nEl desig d’acabar la declaració quan abans millor.\nLes ganes d’oblidar els fets.\nLes pressions del seu entorn o pressions externes al voltant de la seva declaració.\nEl tribunal, per tant, ha de valorar si existeix en el perjudicat la suficient coherència mentre presta la seva declaració, que no existeixi cap ànim de revenja o ressentiment com a base de la declaració, la discriminació dels fets que són habituals dels que no, o la manca de propòsit de perjudicar a l’acusat, entre d’altres.\nEn definitiva, allò que ha de caracteritzar la credibilitat o no de la víctima respon al fet que “el raonament de la convicció a la qual arriba el Jutge o tribunal penal obeeixi a criteris lògics i raonables que permetin la seva consideració de prova de càrrec”.\n← IV Congrés de Drets Humans de l’Advocacia Catalana\nRetorçant novament els delictes d’odi →


La masia catalana - Tradillibreria\nInici / Arquitectura Tradicional / La masia catalana\nCentre de Recerca d'hisotira Rural (UDG)\nquantitat de La masia catalana\nISBN: 9788415885474 Categoria: Arquitectura Tradicional\n“Amb aquest llibre presentem una visió actualizada d’una de les bases fonamentals de la nostra arquitectura tradicional: la masia.\nEl mas està deixant de tenir, en molts casos, la funció agrícola que li era substancial per esdevenir residència rural o establiment de lleure. I és imprescindible per a la perservació del nostre patrimoni que l’adaptació necessària a uns nous usos o criteris estètics i de comoditat estigui feta des d’una premissa de respetecte a l’origen.\nDe la mà de grans experts del món de la historiograia i principalment, de l’arquitectura, analitzaem la via, les tècniques constructives i els materials del mas, per arribar a conèixer-lo amb profunditat, cosa que ens permet exposar unes pautes per la seva restauració i mostrar uns exemples concrets de com s’ha dut a terme.\nAquesta és una obra de gran inteès pera als amants de l’arquitectura tradicional, els professionals i els propietaris d’aquests monuments de l’arquitectura popular que són les masies”.\nGencat 18,00€ Afegeix a la cistella\nCossetània 14,00€ Afegeix a la cistella\nIsabel Vallès Audoard i Laura Pastor Duràms\nAlbertí / 2015 23,00€ Afegeix a la cistella\ncases singulars, personatges singulars Elements de la casa tradicional\nEsteu veient: La masia catalana 32,00€\nAquest La masia catalana té un preu de 32,00€!


II Canicross Popular de la Festa de l'Animal - Festa de l'animal Vilanova i la Geltrú\nII Canicross Popular de la Festa de l'Animal\nEl proper dia 20 d’octubre de 2018 tindrà lloc la VII FESTA DE L’ANIMAL 2018 a la Rambla de la Pau. Una de les activitats programades és el 2n CANICROS POPULAR DE LA FESTA DE L’ANIMAL, que començarà a les 10 h del matí.\nPer tal que podeu participar i/o fer difusió, us adjuntem el formulari d’inscripció i el reglament.\n9:00-9:30h. Darreres inscripcions, recollida de dorsals\n9.30h. Introducció al Canicross (material, filosofia, benestar animal, instruccions, consells...). A càrrec d’Anna Garcia Cuartero. Convocatòria participants a l’escenari de la passarel.la\n9:45h. Escalfament, exercicis bàsics.\n10:00h. Inici cursa (segons el nombre de participants, la sortida podrà ser esglaonada).\n11:00h. Fi de la cursa (i tancament de la meta)\nReglament Canicross Popular\nFESTA DE L'ANIMAL 2017\nCanicross Popular a la"Festa de l'Animal"\nLa "Festa de l'animal" i "Zen Garraf" organitzaran el segon Canicross Popular de Vilanova i la Geltrú\nEl proper dissabte 20 d’octubre es celebrarà a primera hora del matí el segon Caicrooss Popular en el marc de les activitats de la Festa de l'Animal.\nEn aquesta edició el Canicross Popular portarà novetats. Zen Garraf està treballant en aquesta cursa popular per tal de fer-la més lúdica i propera a la ciutadania. Posant especial incidència al públic infanti i familiar.\nEl canicross és un esport que consisteix a córrer juntament amb un gos que es troba unit al cos mitjançant un arnés. Normalment la superfície sobre la qual es practica és la terra. Les competicions es regeixen per unes normatives:\nEls gossos han de trobar-se en bones condicions físiques, ser majors d'1 any i superen un control veterinari.\nSi s'adverteixen comportaments en el gos que puguin ser considerats perillosos no podrà participar. En alguns casos el gos podrà prendre l'eixida utilitzant un morrió.\nEl corredor mai pot anar per davant del seu gos.\nEl canicross va ser introduït a Catalunya a principis de la dècada de 2000 i compta amb federació pròpia.\nInscripcions Canicross Popular:\nLes inscripcions del primer Canicross popular es poden efectuar a partir del 8 al 20 d'octubre:\na.- Inscripcions presencials a Zen Garraf del 8 al 17 d'octubre\nb.- Inscripcions a la pagina web de Zen Garraf: https://www.zengarraf.net/\nc.- Inscripcions el mateix dia del Canicross a partir de les 9 h a l'estand de l'Ajuntament de Vilanova i la Geltrú\nReglament del Canicross Popular


El director de la Policia Nacional li toca el crostó a Sánchez i li demana diàleg amb Catalunya | MIRALL\nAssegura que els incidents violents miren de trencar la convivència amb l'"excusa" de la sentència\nEl director general de la Policia Nacional, Francisco Pardo, ha apostat aquest dimarts per obrir un camí de diàleg a Catalunya perquè, segons ha dit, “som en una època en la qual no s’escolta prou” i en la qual “alguns aspiren més al xoc que a la convivència”. En aquest sentit, ha assegurat que els incidents violents que han tingut lloc durant els darrers dies estan mirant de “trencar la convivència pacífica amb l’excusa” de la sentència del Tribunal Suprem pel procés independentista.\nAixí ho ha dit durant l’acte commemoratiu del Dia de la policia que s’ha celebrat a la seu del Consell General del Poder Judicial (CGPJ) i que ha reconegut la feina del cos, especialment la dels funcionaris de la comissaria adscrita en l’òrgan de govern dels jutges i que van dur a terme les feines de seguretat a l’Audiència Nacional i al Tribunal Suprem, durant el judici contra els 12 líders independentistes.\nPart d’aquest acte també ha estat marcat per les escenes violentes que han tingut lloc aquesta darrera setmana des que es va donar a conèixer la sentència de l’alt tribunal, per la qual cosa Pardo ha aprofitat la intervenció per mostrar el seu agraïment a tots els policies que han resultat lesionats a Catalunya i en la manifestació a Madrid.\nHa ressaltat que aquests agents són la “prova evident” que la Policia i els Mossos d’Esquadra fan una “feina excel·lent aquests dies per garantir l’ordre públic, i els drets i llibertats de tots els ciutadans”.\nSegons Pardo, la policia “està feta d’una pasta especial que permet que sigui una organització indestructible al servei dels ciutadans”, alhora que ha assegurat que sempre estarà “al costat dels ciutadans i braç a braç amb la resta d’actors de la seguretat pública”.\nAixí, el director general de la Policia Nacional ha cridat al diàleg per preservar la convivència pacífica, tot i que “som en una època en la qual no s’escolta prou” i és “important que ens escoltem cada vegada més els uns als altres”.\n“Vivim temps d’incertesa, en els quals molts busquen la victòria sobre l’altre en lloc de voler trobar la veritat. Vivim en temps en els quals alguns aspiren més al xoc que a la convivència, en els quals l’acció massa vegades venç la reflexió”, ha afirmat Pardo, que ha continuat dient que ens trobem en un moment en el qual “alguns fan servir les paraules més per ferir que per unir”.\nEn aquest sentit, el director de la Policia ha lamentat que hi hagi persones que estiguin mirant de “trencar la convivència pacífica amb l’excusa d’una sentència, que és el fruit madur i impecable d’un procés judicial que ha respectat escrupolosament els drets establerts en la llei”. “Espanya s’està enfrontant a un intent de debilitar els drets i les llibertats de tots”, ha afegit.\nPer concloure la seva intervenció, Pardo ha subratllat que la democràcia “obliga a respectar qui no pensa com nosaltres” i ha assegurat que la Policia sempre donarà suport a la “tasca de la Justícia” perquè la seva missió “és complir i fer complir la llei”. “I ho contuniarem fent d’una manera impecable i ho farem amb fermesa i temprança”, ha afirmat.\nL’esforç policial a Catalunya\nL’acte l’ha conclòs el president del Consell General del Poder Judicial i del Tribunal Suprem, Carlos Lesmes, que s’ha adreçat de manera especial als servidors públics pel “majúscul esforç que estan fent per preservar la convivència i la seguretat a Catalunya durant aquests dies difícils, en el permanent compromís que tots mantenen amb la defensa de l’estat de dret”.\nDesprés de lamentar “amb profund dolor” les escenes de violència de les darreres jornades, Lesmes ha desitjat la ràpida recuperació de totes les persones que han resultat ferides i ha afirmat que les forces i cossos de seguretat són uns dels pilars essencials sobre els quals se sosté qualsevol societat democràtica. “La defensa de la seguretat ciutadana com a requisit indispensable per al ple exercici dels drets fonamentals i de les llibertats”, ha dit.


Royal Canin GASTRO INTESTINAL CAT DIETA FP borsa de 2 kg a la venda a la nostra farmàcia veterinària\nRoyal Canin GASTRO INTESTINAL CAT 2 KG a la venda a la nostra farmàcia veterinària, és un aliment dietètic complet per al tractament dels trastorns gastrointestinals gat. Està formulat amb ingredients d'alta digestibilitat i promou la restauració digestiu i convalescència. Alta taxa de nutrients. Alt nivell d'energia.\nRoyal Canin gastrointestinal Cat 2 kg és un aliment dietètic complet per al tractament dels trastorns gastrointestinals gat. Està formulat amb ingredients d'alta digestibilitat i promou la restauració digestiu i convalescència. Alta taxa de nutrients. Alt nivell d'energia.\nROYAL CANIN GAT Descripció tracte gastrointestinal 2 KG\nDIGESTIU SEGURETAT: Combinació de proteïnes altament digestibles, probiòtics (demà-oligosacàrids), fibres i oli de peix per assegurar la màxima seguretat digestiva.\nAlta densitat d'energia: Una alta densitat d'energia pot cobrir les necessitats del gat adult alhora que limita el volum dels àpats i la reducció de la càrrega intestinal. També permet una recuperació més ràpida.\nAlta palatabilitat: Els gats amb trastorns digestius sovint pateixen de disminució de la gana i pèrdua de pes. Excel·lent palatabilitat promou el consum i per tant facilita la convalescència.\nEPA / DHA: àcids eicosapentaenoic i docosahexaenoic, àcids grassos de cadena llarga de la sèrie omega 3, contribueixen a Anglès digestiu saludable.\nConsell d'ús ROYAL CANIN GASTRO INTESTINAL CAT 2 KG\nLEAN pes SOBREPÈS NORMAL\ngat (kg) grams grams grams\nA 10 kg 135.110\nAdult 2 mesos 4 mesos 6 mesos 9 mesos 12 mesos\n8 kg 60 100.110.115.115\nLa regeneració de les vellositats intestinals requereix el requisit mínim de tres setmanes durant aguda. Les malalties cròniques poden requerir recepta mèdica de per vida. Independent del període d'ús, la distribució de menjars múltiples, es recomana respectant al mateix temps la ració diària per optimitzar la restauració de la funció digestiva.\nROYAL CANIN composició CAT tracte gastrointestinal 2 KG\ncarn deshidratada aus de corral, arròs, greixos animals, gluten de blat de moro, fibres vegetals, gluten de blat *, proteïnes animals hidrolitzades, minerals, pols d'ou, polpa de remolatxa, oli de peix, llevats, oli de soja, fructo oligosacàrids, closques i llavors de psyllium, llevat hidrolitzada (font de demà-oligosacàrids), extracte de calèndula (font de luteïna). ADDITIUS (per kg): Suplements nutricionals: Vitamina A: 21.900 UI, Vitamina D3: 800 UI, E1 (Ferro): 35 mg, E2 (iode): 2,7 mg, E4 (Coure): 6 mg, E5 (Manganès ): 46 mg, E6 (Zinc): 150 mg, E8 (seleni): 0,06 mg - Conservants - Antioxidants. CONSTITUENTS ANALÍTICS: Proteïnes: 32% - Greix brut: 22% - Cendra bruta: 8,5% - Fibres brutes: 5,2% - en kg: Sodi: 6 g - Potassi: 10 g - Omega 3: 7, 5 g - Omega 6: 43,1 g - EPA / DHA: 3,1 g - energia metabolitzable: 4140 kcal. * LIP: proteïna seleccionada per la seva alta assimilació.\n- Lymphangiectasia - enteropatia perdre\nROYAL CANIN GAT Presentació tracte gastrointestinal 2 KG